ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670040644
ขอให้แก้ไขและซ่อมแซมไฟฟ้าส่องสว่างริมทางดับ บริเวณถนนเลียบคลองภาษีเจริญฝั่งเหนือ ซอย 22 แยก 1 แขวงหนองแขม เขตหนองแขม กรุงเทพมหานคร เนื่องจากผู้ร้องแจ้งว่า ประสบปัญหาไฟฟ้าส่องสว่างริมทางดับ 1 ดวง (หมายเลขเสาไฟฟ้า ท 4) ทำให้บริเวณดังกล่าวมีแสงสว่างริมทางไม่เพียงพอ ซึ่งผู้ร้องแจ้งว่า เสาไฟฟ้าดังกล่าวเป็นเสาไฟฟ้าต้นสุดท้ายในซอย ซึ่งซอยดังกล่าวเป็นซอยตัน และเสาไฟฟ้าดังกล่าวจะตั้งอยู่ติดกลับบ้านเลขที่ 7 เป็นบ้านหลังสุดท้ายที่มีต้นไม้เยอะมาก ซึ่งบ้านหลังดังกล่าวไม่มีคนอยู่ และบ้านผู้ร้องเป็นบ้านหลังที่ 6 ซึ่งอยู่ฝั่งตรงข้ามกับเสาไฟฟ้าดังกล่าวและอยู่เยื้องกันนิดหนึ่งประมาณ 45 องศา ซึ่งบ้านผู้ร้องมีผู้สูงอายุอาศัยอยู่ โดยผู้ร้องแจ้งว่า อดีตนั้น ตอนกลางคืนจะมีวัยรุ่นมามั่วสุมในพื้นที่ดังกล่าว ตรงที่ไฟฟ้าส่องสว่างริมทางดับ  ซึ่งผู้ร้องเกรงว่าจะทำให้เกิดอุบัติเหตุด้านร่างกายและทรัพย์สินได้ เบื้องต้นผู้ร้องเคยแจ้งเรื่องไปยัง หมายเลขสายด่วน 1130 การไฟฟ้านครหลวง เมื่อวันที่ 8 ตุลาคม 2567 แล้ว ซึ่งมีเจ้าหน้าที่สอบถามข้อมูลผู้ร้องว่า บ้านเลขที่เท่าไหร่ และเป็นบ้านเลขที่เดิม หมู่ที่เท่าไหร่ จำได้มั้ย ซึ่งผู้ร้องจำไม่ได้ และผู้ร้องแจ้งว่า อยู่บ้านเลขที่ 6 บ้านใหม่ และบ้านเลขที่เก่า 35/6 ซึ่งเจ้าหน้าที่สอบถามว่า อยู่หมู่ที่เท่าไหร่ ซึ่งผู้ร้องจำไม่ได้ โดยผู้ร้องไม่ทราบว่า เจ้าหน้าที่ดังกล่าวได้รับเรื่องให้ผู้ร้องหรือไม่ ผู้ร้องไม่แน่ใจ และผู้ร้องแจ้งว่า ผู้ร้องไปพบเจ้าหน้าที่การไฟฟ้าโดยบังเอิญ และได้ทำการสอบถามกับเจ้าหน้าที่การไฟฟ้าในเรื่องดังกล่าว ซึ่งเจ้าหน้าที่แจ้งว่า จะต้องดำเนินการไปแจ้งที่สำนักงานเขตก่อน และสำนักงานเขตจะทำการแจ้งเรื่องมายังการไฟฟ้าฯ ทางการไฟฟ้าฯ ถึงจะดำเนินการในเรื่องดังกล่าวได้ (ระบุตามผู้ร้องแจ้ง) ผู้ร้องประสบปัญหามาเป็นระยะเวลานานแล้ว ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องแก้ไขและซ่อมแซมไฟฟ้าส่องสว่างริมทางดับบริเวณดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป (ผู้ร้องประสงค์ให้ปกปิด ชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata